བུ་མོ་དེས་ཉི་མ་རེ་རེར་རང་གི་ཨ་མ་ལ་ཆུ་འཁུར་རོགས་དང་བུད་ཤིང་བསྡུ་རོགས་བྱེད་པའི་དུས་སུ།ཁོ་མོ་རྟ་ཁྱུའི་གམ་དུ་སོང་ནས་རྟ་དང་མཉམ་དུ་སྤང་ཐང་ནས་འདུག་རྒྱུར་དགའ།འོན་ཀྱང་ཁོ་མོ་རང་ཁྱིམ་མིག་གིས་མི་མཐོང་བའི་ཐག་རིང་ལ་དེ་ཙམ་མི་འགྲོཉི་མ་ཤིན་ཏུ་ཚ་བའི་ཉིན་ཞིག་ལ་བུ་མོར་གཉིད་རྒྱུ་ཞིག་ཐོན་པས་མོས་ས་ལ་བསྟན་བཏིངས་ཤིང་དེའི་ཁུག་ལ་གནར་ནས་བསྡད།བུ་མོས་རྟ་ཁྱུས་རྩྭ་ཟོས་པའི་སྒྲ་དང་མེ་ཏོག་གི་དྲི་བསུང་ཁྲོད་སྤོས་པའི་རྟའི་རྨིག་སྒྲ་ཐོས་ནས་སེམས་པ་དགའ་ལྷང་ལྷང་དུ་གྱུར་ནས་རེ་ཞིག་གཉིད་དུ་ཡུར་སོང་།ཡུན་རིང་པོ་མ་འགོར་བར་རྒྱང་རིང་ནས་འབྲུག་སྒྲ་ཆེན་པོ་ཞིག་དལ་གྱིས་གྲགས་བྱུང་ནའང་།འབྲུག་སྒྲས་བུ་མོ་གཉིད་ལས་བསླངས་མ་ཐུབ།ནམ་མཁའ་ཡོངས་སུ་སྤྲིན་ནག་འཁྲིགས་ཤིང་གློག་དམར་འཁྱུག་འོང་ནའང་།བསིལ་འཇམ་གྱི་རླུང་བུ་དང་དྲི་ཞིམ་གྱི་ཆར་བས་བུ་མོ་སྔུར་བ་འཐེན་བཞིན་མུ་མཐུད་གཉིད་དུ་བཅུག་པའི་རམ་འདེགས་མཛད།